
ameson 




inval 





'N BLIKOP 

SUID-AFRIKAANSE 

GESK1EDENIS 



Christopher Danziger 







Gebiede heeltemal onafhanklik 
van Brittanje 

Gebiede deur Brittanje of 
namens Brittanje regeer 



I I I 1 I I Spoorlyne 

Betsjoeanaland 



Pitsani 
Mafeki 







DIE JAMESON-INVAL 



Christopher Danziger 



Inhoud 

Waar die Inval begin hei 

Die Plan 

Die Posisie in Johannesburg 

Die Posisie by Pitsani 

Die Fiasko 

Die Oorgawe 

Reaksie op die Nuus 

Verhore en Vonnisse 

Die Komitee van Ondersoek 

Die Keiser se telegram 

Na die Inval 

Datnmblad 




Die spolprenttekenaar'Spy'illusireerdr. Jameson seoor- 
tuigende manier van praat. 



DANKEETUIG1NG 

Ons bctuig graagons trkenilikbeid teenoor: 

Die Departcment Spesiale Versamelings van die 

Jagger-biblioleek, U.K., 

en die Kaapse Argief. 

As i ms onwetend die kopiereg geskend bet ten opsigte van 
enige fou> wai in hierdie publikasie verskyn. vra ons opreg 
om verskoning en sal ons mcl genoei?, nadai ons van die 
eienaar se reg vergewis is, "n gepasie fooi beiaal asof ons 
vnor.d toestemming kmi verkrv. 










' 1 978 Wacdonaid Suid-Afrika 
Uitgegee deur Matdmiald Suid-Afrika 
keerornstraat 97 
Kaapstad 

SBN 36a 00445 8 

Fotoreprodnksie en sttwerk deur McManus Bros. (Edms) Rpk 

Kaapstad 

hi Suid-Afrika gedruk deur Credit l'res\ (Edms) 11 pk Kaapstad 

In $uid-Afrika gebrnddtur E D Seabrook, Kaapstad 



7 suppose we were wrongs were madmen, 

Still I think at the Judgement Day, 

When God sifts the good from the bad men, 

There'M be something more to say. 

We were wrong, but we aren't half sorry 

And. as one of that baffled hand. 

I would rather have had that foray, 

Than the cruskingi of all the Rand.' 

nit Jameson's Ride deur' Alfred Austin. 

Hofdigter 



WAAR DIE INVAL 
BEGIN HET 

Die verhaal van Jameson se Inval begin met die 
planne van Cecil Rhodes om al die state van 
Suider-Afrika in 'n federasie binne die Britse 
Ryk met mekaar te verbind. Rhodes het geweet 
dat die sterkste teenkanting teen hierdie plan 
sou kom van Transvaal waar president Kruger 
'n ystere wil getoon het om die onafhanklikheid 
van sy Republiek te handhaaf. 

Rhodes en die Afrikanerbond met wie se 
samewerking Rhodes Eerste Minister van die 
Kaapkolonie geword het, het Kruger probeer 
oortuig dat Boer sowel as Brit uit Rhodes se 
plan voordeel sou trek, maar oor die kwessie 
van federasie was Kruger onbeweeglik. 

Rhodes het ekonomiese druk op Kruger 
probeer uitoefen. Tussen 1884 en 1895 was 
Transvaal feitlik omring deur gebiede wat aan 
die Britse Ryk behoort het. Rhodes het daarin 
geslaag om die Transvaal se hoop te verydel om 
'n hawe van sy eie aan die Ooskus te verkry. Hy 
het die Kaaplandse spoorwegstelsel so vinnig 
tot by die Transvaalse grens laat ontwikkel dat 
Hy gehoop het om die Rand van die Kaaplandse 
hawens afhanklik te maak. Kruger het geweier 
om Rhodes se planne vir 'n federasie te aanvaar. 

Om verskeie redes het Rhodes nou besluit dat 
mag nodig sou wees om Kruger se teenstand af 
te takel. Die eerste was dat die Transvaalse 
spoorlyn Delagoabaai in 1 894 bereik het, en die 
Rand dus van Britse hawens onafhanklik ge- 
maak het. Die tweede was dat Rhodes verneem 
het dat daar geen hoop was dat Matabelieland 
(wat deur sy eie British South Africa Company 
regeer is) goud sou lewer in hoeveelhede wat 
die Rand s'n binnekort sou verbysteek nie. Die 
derde was dat sy ou hartsiekte horn na 'n per- 
dryongeluk in 1891 weer begin opkeil het en 
dat hy al hoe meer gevoel het dat wat gedoen 
moet word, vinnig gedoen moet word voor sy 
tyd verby is. 

Rhodes het nooit enige gewetensbesware 
gehad oor die gebruik van onwettige of on- 
derduimse metodes om sy doel te bereik nie en 
die gebruik van geweld teen die Transvaal het 
horn geensins gekwel nie. 'Julie moet my op- 
trede oordeel aan die hand van my doelstel- 
lings,' het hy later gese. 

Rhodes se pogings om 'n hawe vir sy geliefde 
provinsie Matabelieland te verkry, is 'n goeie 



voorbeeld van hoe hy te werk gegaan het. Nadat 
die Portugese geweier het om Lourenco Mar- 
ques aan horn te verkoop, het hy die Brits- 
Suid-Afrikaanse Polisie eenvoudig beveel om 
Beira in te neem. Toe die bevelvoerder bedees 
vra of daar dan nie internasionale besware sou 
wees nie, het Rhodes geantwoord: 'Vat eers, vra 
dan!' Die Britse regering kon hierdie rowery 
egter nie toelaat nie en het 'n boodskapper van 
die Hoe Kommissaris gestuur wat die ekspe- 
disie beveel het om om te draai. 'Maar waarom 
het julle horn nie in boeie geslaan en gese hy was 
dronk nie?' het Rhodes uitgeroep toe hy van die 
voorval hoor. Rhodes het daarbenewens werk- 
lik geglo dat die Britse regering maar te bly sou 
gewees het as hy geslaag het. ' 'n Mens kan nie 
verwag dat 'n Eerste Minister vir jou 'n skrifte- 
like opdrag moet gee om hawens in te neem, 
ens. nie, maar wanneer hy die teenoorgestelde 
beveel, moet jy dit verontagsaam,' het hy by 'n 
ander geleentheid aan Bobby White gese. 

Rhodes was geensins die enigste wat dit oor- 
weeg het om Transvaal met geweld in te neem 
nie. Toe die Britse Hoe Kommissaris, sir Henry 
Loch, Pretoria besoek, is hy verwelkom deur 'n 
skare wat 'God save the Queen' sing en die 
perde van die President se koets losmaak en 'n 
Union Jack daaroor swaai terwyl hulle dit na 
Loch se hotel sleep. Loch het geglo dat dit bloot 
'n kwessie van tyd sou wees voor Transvaal weer 
onder Britse bestuur sou staan. Dit was Loch 
wat verantwoordelik was vir die stasionering en 
versterking van die Betsjoeanalandse Grenspo- 
lisie by Mafeking waarvandaan Johannesburg 
die maklikste bereik kon word. Hy kon die Mi- 
nisterie van Kolonies egter nie daarvan oortuig 
dat 'n 'militere oplossing' die regte vir die 
Transvaalse probleem was nie. 

Rhodes het met sir Henry Loch saamgestem, 
maar met die uitsondering: as Kruger tot 'n val 
gebring moes word, wou hy nie he dat dit ge- 
doen moet word deur Rykstroepe en -beamptes 
wat hul bevele uit Londen kry nie, maar deur 
Suid-Afrikaners wat ter plaatse was en die 
plaaslike probleme verstaan het. Sodoende het 
hy gehoop om Transvaal weer by die Britse Ryk 
te betrek sonder om kwade gevoelens tussen die 
Hollands- en Engelssprekendes te veroorsaak, 
wat die geval in 1 877 was toe Transvaal gean- 
nekseer is. Rhodes het nagedink oor sy plan en 
dit met sy naaste medewerkers bespreek totdat 
hy in 1895 gereed was om dit ten uitvoer te 
bring. 




Sir Henry Loch het ook, toe hy Hoe Kommissaris was, daaraan gedink 
om Transvaal met wapengeweld na die Britse Ryk terug te bring. 



Cecil Rhodes was die leidende gees agter die plan wat tot die 
Jameson-inval gelei het. 



Hier op die stoep van Rhodes se woning in Kaapstad, Groote Schuur, 
het hy en dr. Jameson die besonderhede van die Inval uitgewerk. 




DIE PLAN 

Rhodes se plan was dat die mynwerkers van 
Johannesburg - wat deur die Boere Uitlanders 
genoem is - uit protes teen die wreedheid en 
korrupsie van Kruger se regering 'n opstand 
moet begin: 'n Britse troepemag sou Transvaal 
dan binnery om die lewens van die Britse bur- 
gers in Transvaal 'te beskerm'. Vir hierdie doel, 
was dit noodsaaklik dat hulle reeds by 'n geskikte 
plek op die Transvaalse grens saamgetrek moes 
wees. Die Britse Hoe Kommissaris sou dan on- 
middellik na Pretoria gaan, teoreties om 'n bur- 
geroorlog te help probeer voorkom, maar in 
werklikheid om seker te maak dat geen ander 
land tyd het om Transvaal te 'beskerm' nie of dat 
die mynmagnate wat nie aan Rhodes se kant was 
nie, nie 'n Republiek van hul eie kon uitroep nie. 

Wat Rhodes dus nodig gehad het, was die 
aktiewe steun van 'n aantal Uitlanders in Johan- 
nesburg, 'n sterk troepemag, 'n basis op die 
Transvaalse grens vanwaar hulle kon optree, en 
'n Hoe Kommissaris wat met sy planne sou ak- 
koord gaan. 

Die steun van die Uitlanders is geredelik be- 
loof deur iemand wat net soveel loopbane en 
aanstellings op die Rand beheer het as Rhodes. 
In Charles Leonard het hulle 'n organiserende 
sekretaris met aansienlike vermoens en energie 
gehad. Party van die mynmaatskappye het egter 
geweier om aan enige sameswering deel te 
neem, en ander, selfs Rhodes se oudste vennoot, 
Alfred Beit, is met die grootste moeite omge- 
praat. Om seker te maak dat hul geesdrif vir die 
opstand nie afneem nie, het Rhodes sy broer 
Frank, 'n kolonel in die Britse leer, gevra om as 
'militere raadgewer' in Johannesburg aan te bly. 

In die hele Johannesburg was daar minder as 
1 ooo gewere, maar hulle was van plan om hier- 
die probleem te oorkom deur die staatsmagasyn 
by Pretoria oor te neem waar die wagte blykbaar 
beslis teen 9 nm. aan die slaap sou wees. Hulle 
sou dus met een slag die rebelle bewapen terwyl 
hulle die regering ontwapen. Die noodlot het 
skynbaar saamgewerk toe een van die mure van 
die magasyn ineengestort het en geen spesiale 
pogings skynbaar aangewend is om die herstel- 
werk te bespoedig nie. Die samesweerders het 
selfs 'n plaas by Irene gekoop waarheen 'n groot 
aantal 'prospekteerders' in afwagting op verdere 
opdragte geskuif is. 

Net vir ingeval hierdie plan sou misluk, het 
kaptein Holden egter daarin geslaag om onge- 



veer 3 000 gewere, en drie meksimkanonne 
Johannesburg binne te smokkel. Die meeste 
daarvan is versteek in oliedromme wat selfs van 
'n kraan voorsien is wat regte olie gedrup het 
ingeval hulle vir inspeksie voorgekeer word. 
Daar was 00k groot opgewondenheid toe 'n 
groot ysterpyp onder 'n seil deur Johannesburg 
vervoer is omdat daar gemeen is dat dit 'n kanon 
was. 

Die tweede vereiste van Rhodes se plan was 
dat 'n troepemag die Uitlanders te hulp moes 
snel. Dit is uit twee bronne voorsien. Ongeveer 
350 man het aangesluit by 'n nuwe Vrywilligers- 
korps wat Jameson by 'n geesdriftige vergade- 
ring in Salisbury gestig het. Nog 150 het gekom 
van die Betsjoeanalandse Grenspolisie wat by 
Mafeking gestasioneer was totdat hul kontrakte 
aan die einde van 1895 verstryk het. Jameson 
was gretig om Transvaal nie soos ' 'n rower' 
binne te gaan nie en het die Uitlanders dus om- 
gepraat om 'n ongedateerde brief aan horn te rig 
wat beweer dat 'die posisie ... in hierdie staat so 
kritiek geword het dat daar binnekort 'n stryd 
tussen die Regering en die Uitlanderbevolking 
sal wees . . . Ons moet die toestand in ag neem 
van duisende ongewapende manne, vroue en 
kinders van een ras . . . oorgelaat aan die genade 
van goedgewapende Boere ... Dit is in hierdie 
omstandighede dat ons verplig voel om 'n be- 
roep op u te doen om ons te hulp te snel indien 'n 
oproerigheid hier sou ontstaan.' Jameson moes 
slegs hierdie brief op die regte oomblik te voor- 
skyn haal en dit sou vir horn die verskoning bied 
om Transvaal binne te val. 

Die derde bestanddeel van Rhodes se plan was 
'n basis op die Transvaalse grens wat as af- 
springplek vir die troepe kon dien. Dit is in werk- 
likheid reeds in 1892 aan horn belowe toe 'n 
stuk grond tussen Mafeking en Bulawayo, in die 
teenswoordige Botswana, aan die British South 
Africa Company gegee is waarop hulle die 
spoorverbinding met Matabelieland kon bou. 

Rhodes se vierde vereiste was 'n Hoe Kommis- 
saris wat sou saamwerk, en dit het hy gekry in die 
persoon van sir Hercules Robinson, wat van 
1 88 i tot 1 889 Hoe Kommissaris was en daarvoor 
bekend was dat hy dit verkies het dat verant- 
woordelikheid deur die koloniale regerings ge- 
dra word en nie deur Brittanje nie. Robinson 
was toe 7 1 jaar oud en het aan watersug gely; die 
enigste rede waarom hy die pos aanvaar het, was 
waarskynlik die hoop - wat nie beskaam is nie - 
dat hy met 'n titel beloon sou word. 







Die Randse Klub was die gunstelingvergaderplek van die lede van die Reform Committee, en dit is hier dal die meeste van hulle uiteindeNk in 
hegtenis geneem is. 



Groote Schuur is na die brand van 1 896 deur sir Herbert Baker herbou, en Cecil Rhodes het dit later geskenk om deur die eersle ministers van 
Suid-Afhka gebruik te word. 




DIE POSISIE IN 
JOHANNESBURG 



Die Uitlanders wat Jameson veronderstel was 
om te hulp te snel, was 'n groep uiteenlopende 
mense. Toe hulle 'n Reform Committee ge- 
vorm het om tydens die I rival met Kruger af te 
reken, het dit bestaan uit 23 Engelse, 16 Suid- 
Afrikaners, 9 Skotte, 6 Amerikaners, 2 Walli- 
sers, 2 Duitsers, 1 Ier, 1 Australier, 1 Nederlan- 
der, 1 Kanadees, 1 Switser en 1 Turk. 

Hulle was onder die fortuinsoekers wat 
Transvaal toe gestroom het toe goud ontdek is. 
Hul getalle het so vinnig toegeneem dat hulle, 
sowel as die regering, geglo het dat hul getalle 
meer as die Boere s'n was. 

Daar was baie geskilpunte tussen die Uitlan- 
ders en Kruger se regering wat nie hier volledig 
bespreek kan word nie. Die een wat in die 
nouste verband met die Inval gestaan het was 
dat hulle nie toegelaat is om te stem voordat 
hulle 14 jaar lank in Transvaal gewoon het nie. 
Hulle het geglo dat as die stemreg na 5 jaar aan 
hulle gegee word, hulle Kruger sou kon uitstem 
en vervang met 'n president wat meer simpatiek 
teenoor mynbelange sou wees. 

Dit het mense soos Rhodes en sir Henry Loch 
gepas, nie slegs omdat die Britse belange nou 
verbonde was aan die lotgevalle van baie van die 
groot mynmaatskappye nie, maar 00k omdat 
enige regering wat in Transvaal deur die Uit- 
landers se stemme aan bewind kom, vermoede- 
lik Rhodes se plan vir 'n federasie, en uiteinde- 
lik die terugkeer van Transvaal tot die Britse 
Ryk, sou steun. Daar was dus baie mense wat 'n 
belang daarby gehad het om die griewe van die 
Uitlanders soveel moontlik op te blaas. 

Dit was egter destyds duidelik dat die meeste 
van die Uitlanders te besig was om geld te maak 
om hulle te bekommer oor die griewe wat hulle 
veronderstel was om te he. Hulle sou beslis 
daarvan gehou het as die invoerbelasting ver- 
minder is, en as die monopolie op dinamiet 
afgeskaf is, maar wat die stemreg betref, het 
Lionel Phillips waarskynlik gelyk gehad toe hy 
die mening uitgespreek het dat 'die meeste 
mense nie 'n duit daarvoor omgee nie'. Kaptein 
March Phillips (nie familie van Lionel nie) het in 
1900 geskryf dat hy gesien het hoe 'luide lag- 
buie onder die Uitlanders ontketen is' deur die 



telegramme in die Times oor hierdie griewe: 
Ons het die Londense koerante gelees om uit te 
vind wat ons griewe is, en heel dikwels was dit 'te 
wyte aan oorsake waarvan ons nog nooit gehoor 
het nie.' 

Wanneer ons dit in gedagte hou, is dit glad 
nie verbasend nie dat die samesweerders in 
Johannesburg skynbaar van die begin af alles in 
hul vermoe gedoen het om hulle uit hul oor- 
spronklike belofte los te wikkel - as daar ooit 
een was- om 'n opstand aan die Rand te loods. 
Toe Jameson hulle egter in 1 895 besoek, het hy 
daarin geslaag om hulle tot 'n besliste datum vir 
die opstand te verbind - 28 Desember. 

Toe Jameson eers vertrek het, het hul gees- 
drif begin afneem. Twee weke later het hy 'n 
telegram van kolonel Frank Rhodes ontvang 
wat lui: SE VIR DR JAMESON DAT DIE 
POLOWEDSTRYD (een van die kodename vir 
die Inval) MET EEN WEEK UITGESTEL 
WORD OF DIT SAL MET WEDRENNE 
BOTS. Jameson het daagliks meer senuweeag- 
tig geword dat die plan sou uitlek (wat trouens 
nooit gebeur het nie) en het met ergernis terug 
getelegrafeer: U REKEN TOG SEKER NIE 
WEDRENNE VAN UITERSTE BELANG IN 
VERGELYKING MET ONTSAGLIKE GE- 
VAAR VAN UITGEVANG TE WORD WAT 
DAAGLIKS VERWAG WORD NIEPJameson 
se reaksie was blykbaar doeltreffend, want daar 
is toe vir horn laat weet: ONWAARSKYNLIK 
DAT SAKE UITGESTEL SAL WORD. 

Op Kersdag, 1895, het die Uitlanders 'n 
dringende vergadering bele om die ernstigste 
probleem te bespreek wat tot nog toe ontstaan 
het. Dit wou voorkom dat terwyl die Uitlanders 
geglo het dat hul opstand nog in die naam van 
die Vierkleur (die Transvaalse vlag) sou wees, 
diegene wat so pas aan die Rand aangekom het, 
berig het dat Rhodes sekere mense in Londen 
verseker het: EK SOU NIE ALLES WAAG NIE 
BEHALWE VIR BRITSE VLAG. 

Hulle het besluit om Charles Leonard te 
stuur om die probleem onmiddellik met Rho- 
des te bespreek. Jameson is dus getelegrafeer: 
DIT IS ABSOLUUT NOODSAAKLIK OM 
DIE STIGTING (nog 'n kodenaam vir die In- 
val) UIT TE STEL TOTDAT ONS C. J. RHO- 
DES SE BELOFTE HET DAT DAAR NIE OP 
GESAG VAN IMPERIALE REGERING 
AANGEDRING SAL WORD NIE, wat gou 
bevestig is deur nog 'n telegram van Rhodes se 
agent in Kaapstad wat gelui het: JULLE MOET 

NIE ROER TOTDAT JULLE WEER VAN 
ONS HOOR NIE. TE VERSKRIKLIK. BAIE 
JAMMER. 

Hierdie anti-klimaks was vir Jameson se on- 
geduldige geaardheid te veel. Hy het bitterlik 
by Rhodes se agent in Kaapstad gekla: DAAR 
SAL GEEN STIGTING WEES AS AAN HUL- 
SELF OORGELAAT . . . ALLES BETE KEN 
VREES. Sy oordeel was waarskynlik korrek. 
Twee boodskappers was op daardie oomblik 
haastig na horn op pad om seker te maak dat dr. 
Jameson nie ongenooid tot hul 'redding' kom 
nie. 



Regs bo: Lionel Phillips was een van die Hervormers wie se doodvon- 
nis nooit voltrek is nie. In 1 924 het hy Willem van der Stel se geskied- 
kundige plaas, Vergelegen, gekoop waar hy 12 jaar later dood is. 



Oorkant: Kolonel Frank Rhodes, 'n ouer broer van Cecil, was veron- 
derstel om die militere voorbereidings in Johannesburg te organiseer. 



Onder: Toe die Reform Committee hoor dat Jameson op pad is, het 
hulle onmiddellik taamlik amateuragtige pogings aangewend om 
Johannesburg teen 'n verwagte aanval deur die Boere te beskerm. 

DIE POSISIE BY 
PITSANI 

Die plek waar Jameson en sy troepe gewag het, 
was 'n troostelose, boomlose, vliegvervuilde 
plek met name Pitsani waar 'n enkele winkel 
langs die pad passasiers op die Mafeking- 
Bulawayokoets van 'n haastige maaltyd en vars 
muile voorsien het. Die voordeel daarvan was 
dat dit net vier myl van die Transvaalse grens af 
was, en dat 'n konstante waterbron beskikbaar 
was. Jameson het aan die einde van Oktober 
daar aangekom met 350 man vir wie daar gese is 
dat moeilikheid verwag word van 'n plaaslike 
opperhoof, Linchwe, wat teen die oordrag van 
die grond vir die spoorlyn aan die British South 
Africa Company beswaar gemaak het. 

Jameson, die jongste van tien broers, is in 
1853 in Edinburg gebore. Hy het horn as ge- 
neesheer bekwaam en het 'n baie voorspoedige 
praktyk in die vroee dae van die Kimberleyse 
diamantstormloop gevestig. Daar het hy Cecil 
Rhodes ontmoet en is hy heeltemal deur horn 
betower. Toe Rhodes horn vra om die medisyne 
te laat vaar om die beheer van die nuwe provin- 
sie Masjonaland oor te neem, het Jameson 
geensins geaarsel om dit te doen nie. Daar is sy 
avontuurlus geprikkel. Hy het oorland gejaag 
om 'n voornemende trek oor die Limpopo deur 
Transvaalse burgers te probeer keer. Hy het in 
1893 'n gewaagde en verbeeldingryke oorlog 
teen die Matabelies gewen. Sy natuurlike onge- 
duld en selfvertroue het toegeneem. 'Enigeen 
kan Transvaal met 'n halfdosyn rewolwers in- 
neem,' het hy teenoor 'n vriend gespot. Ten 
spyte van sy ongeduld, en sy oormoedigheid, 
het almal saamgestem dat hy iemand was van 
wie mense instinktief gehou het, wie se sjarme 
onweerstaanbaar was, en wat mense kon oor- 
tuig om horn 'tot in die hel te volg, indien no- 
dig', soos een van sy soldate gese het. 

Pitsani was nie 'n goeie plek om 'n man soos 
Jameson vir twee maande te laat wag nie. Baie 
skrywers het daarop gewys dat as Jameson in 
Johannesburg was, hy die Uitlanders tot op- 
trede sou aangevuur het, terwyl kolonel Rhodes 
geduldig by Pitsani sou gewag het totdat 'n op- 
stand horn die verskoning gee om te begin. Die 
swakheid van die plan was die feit dat die regte 
mense op die verkeerde plekke was. 

Toe Jameson die eerste aanduiding ontvang 
dat die Johannesburgers begin bang word, 



(POLOWEDSTRYD MET EEN WEEK UIT- 
GESTEL), het hy die eerste aanduiding gegee 
dat hy sy eie kop sou volg. ALLES IS HIER 
GEREED . . . ENIGE VERTRAGING SAL 
UITERS SKADELIK WEES. 

Op 23 Desember het Rhodes se agent in 
Kaapstad Jameson verheug met die boodskap: 
MAATSKAPPY SAL VOLGENDE SA- 
TERDAG 28STE OM 12 UUR DIE AAND 
GESTIG WORD. Omdat hy Jameson geken 
het, het hy bygevoeg: JY MOET NIE VOOR 8 
UUR BEGIN NIE. Jameson se antwoord is 
verdere bewys van sy onbetroubaarheid. In 
plaas daarvan om hierdie spesifieke opdrag te 
gehoorsaam, het hy geskryf: SAL TOT SA- 
TERDAG PROBEER UITSTEL . . . DOEN 
ALLES WAT JULLE KAN OM DIT TE BE- 
SPOEDIG. Rhodes se agent het dit nodig geag 
om te antwoord: JY MOET NIE VOOR SA- 
TERDAGNAG BEGIN NIE. Drie dae later het 
die nuus waarna op pp. 6-7 verwys is, gekom dat 
onenigheid oor die kwessie van die vlag in Jo- 
hannesburg uitgebreek het. Jameson se broer, 
Sam het nou vir horn laat weet: ABSOLUUT 
NOODSAAKLIK DAT STIGTING UIT- 
GESTEL WORD. Uit Kaapstad het die besliste 
opdrag gekom: JY MOET NIE BEGIN TOT- 
DAT J Y WEER VAN ONS HOOR NIE. Teen 
hierdie tyd was Jameson te gespanne om gestuit 
te word. Met die verskoning dat sy manne reeds 
beveel is om die telegraafdrade te knip, het hy 
geantwoord: VERWAG OM 'N TELEGRAM 
VAN JULLE TE ONTVANG WAT . . . MAG- 
TIGING VERLEEN OM TE BEGIN. Later die 
dag het hy bygevoeg dat as Johannesburg niks 
doen nie, ONS ONS EIE STIGTING SAL 
DOEN MET DIE HULP VAN BRIEF WAT 
EK SAL PUBLISEER. Hierop het hy een ant- 
woord uit Johannesburg ontvang: EK VER- 
OORDEEL VERDERE VERWIKKELINGE 
OP DIE OOMBLIK HEELTEMAL. En nog 
een uit Kaapstad wat lui: ONS KAN NIE 
FIASKO HE NIE. Niks kon duideliker gewees 
het nie. 

Oral, behalwe by Pitsani, het mense aange- 
neem dat die Inval afgelas is. In Londen het die 
Minister van Kolonies, onbewus van die feit dat 
Jameson reeds dertig myl binne Transvaal was, 
aan die Eerste Minister geskryf: 'Ek meen die 
Transvaalse aangeleentheid gaan doodloop.' In 
Kaapstad het Rhodes vir die Imperiale Sekreta- 
ris gese dat die revolusie op niks uitgeloop het 
nie. Die Sekretaris het beweer dat Rhodes 




Die kampterrein by Pitsani is gekies omdat dit naby lopende water 
gelee was, maar in alle ander opsigte was dit 'n bar, dooierige plek. 



'blykbaar verlig was'. 

Net Jameson kon die situasie nie aanvaar nie. 
Laat Saterdagnag het hy getelegrafeer: TENSY 
EK DEFINITIEF DIE TEENOORGESTELDE 
HOOR, VERTREK EK MOREAAND. (29 
Desember). Aangesien dit naweek was, was die 
Maatskappy se kantore gesluit, maar Sondag- 
oggend het 'n klerk daardie telegram gekry en 
nog een wat lui: VERTREK VANAAND NA 
TRANSVAAL. Toe Rhodes die boodskap ont- 
vang, was dit reeds 1 nm. en die drade na Pit- 
sani gesluit vir die Sondagmiddag. Jameson was 
reeds weg. 



Voor hulle vertrek uit Pitsani het Jameson se manne die telegraaf- 
drade geknip met die hoop om die nuus van die Inval te vertraag. 




DIE FIASKO 



Die boodskappers van Johannesburg wat ver- 
onderstel was om Jameson te keer, het vroeg die 
oggend van die 2gste aangekom. Kaptein 
Heany, 'n ou vriend van Jameson, het Jameson 
in sy tent gekry waar hy aan die lees was. Hy het 
die boodskap van die Reform Committee aan 
horn voorgelees. 

Toe hy noem dat daar nog 'n tekort aan ge- 
were is, het Jameson gespot: 'Ons sal die bur- 
gers die hele Transvaal vol skop.' Hy het al die 
ander besware afgemaak. Na hy die hele bood- 
skap aangehoor het, het hy twintig minute lank 
voor sy tent op en af geloop. Toe hy terugkeer, 
het Heany horn gevra: 'Wat gaan jy doen?' 
'Ek gaan inval,' het Jameson geantwoord. 

Ek het gedag jy sal,' se Heany. 

Wat gaan jy doen?' vra Jameson. 

Ek gaan saam met jou,' antwoord Heany. 

Ek het gedag jy sal.' se Jameson. 

n Trompetgeskal het al die soldate op die 
vierkant laai aantree. Jameson het die doel van 
hill reis verduidelik deur die brief voor te lees 
wat h\ uit die Reform Committee moes dv 
Omdai hulle onervare vrvwilligers was. het hv 
vir hulle gese dat die g rane van die 

Betsjoeanalands< ihnani by 

hulle sou aansluii. Hv het vir hulle gese dat hul 
bestewapendie van verrassing is.du> hoef'rooi 
bloed nie gestort te woi d ibaar 

onduidelikheid oor die kv ess h\ hulle ver- 

seker het dat die Imperiale Regering die Inval 
steun of nie. Al die getuies stem egter saam dat 
sy woorde luidkeels begroet is. en dat 'God save 
the Queen' gesing is voor hulle \ erdaag hei om 
weer teen sononder aan te tree. Hulle hei Pit- 
sani op Sondag 29 Desember om 6.30 nni 
laat en het deurgery tot by Malmani waar hulle 
hulle aangesluit het by die troepe wat van M,t- 
feking gekom het. 

Die afdeling van Mafeking was glad nie gretig 
om Transvaal binne te val toe kaptein Coventry 
vir hulle se dat die sogenaamde stryd teen 
Linchwe alles onsin was nie. Kolonel Grey het 
nader gery en gevra: 'Wat is verkeerd met julle 
manne? Waarom wil julle nie met ons saamgaan 
nie?' Een van die soldate het toe gevra: 'Gaan 
ons vir die Koningin of vir Rhodes se British 
South Africa Company veg?' waarop kolonel 



Grey geantwoord het: Ek lean nie se dat julle in 
opdrag van die Koningin soontoe gaan nie. 
maar julle gaan wel vir die oppergesag van die 
Britse vlag in Suid- Afrika veg.' Met hierdie vei - 
sekering het 122 offisiere en manskappe Ma- 
feking omstreeks 9 uur op Sondag die 2gste 
verlaat. Toe 'n offisier wat eers daardie oggend 
na Mafeking oorgeplaas is, dreig om die saak te 
rapporteer, het majoor White net gelag: 'Doen 
wat jy wil. Die drade is geknip.' 

Wat majoor White betref, het hy ongelukki, 
nie heeltemal gelyk gehad nie. Jameson se 
manne het wel die drade Kaapstad toe geknip. 
sodat Fuller sy boodskap van Maribogo, 80 ki- 
lometer verder, moes stuur met die gevolg dat 
Kaapstad die nuus eers Maandag teen 1 2 uur 
gekry het. Hulle het egter nie die lyn van Zee- 
rust na Pretoria geknip nie (party mense se om- 
dat die soldate wat aangese is om dit te doen so 
dronk was dat hulle in plaas daarvan 'n hei- 
ningdraad geknip het), en die Transvaalse rege- 
ring was dus teen ongeveer 9 vm. die eerste om 
daarvan kennis te neem dat Jameson op pad is. 

By Malmani was die eerste van vyf opslag- 
plekke, vyftig kilometer van mekaar gelee, van 
Mafeking tot by Krugersdorp, waar soutvleis en 
perdevoer in groot hoeveelhede deur nog 'n 
dnktersvriend van Rhodes, Henry Wolff, op- 
gegaar is. Hv het 'n hele paar honderd perde vir 
gebruik as vars perde aangekoop wat hy aange- 
hou het op *n plaas wat aan 'n lid van die Trans- 
vaalse Yolksraad behoort het. Daar is vir horn 
gese dat hulle gebruik sou word vir 'n koets- 
diens van Mafeking na die Rand, en hy was, 
begrvplik. woedend toe hy verneem dat hy 'n 
Britse inval in sy land aangehelp het. 

Vanaf hierdie stadium het alles vir die Inval- 
lers begin skeefloop. As gevolg van die klein 
Boerepatrollies wat al om hulle begin draai het, 
het hulle besef dat hulle die voordeel van ver- 
rassing verloor het. Na 'n dag se 17 is hulle tot 
stilstand gedwing deur hul eerste skermutse- 
ling terwyl hulle hul pad moes baan deur 'n 
bergkloof wat so nou was dat hulle in enkelgelid 
daar deur moes gaan. Die stelletjie het hulle met 
twee uur vertraag. 'n Verdere twee uur is 
daarmee heen toe 'n boodskapper van die Hoe 
Kommissaris hulle bereik het met die bood- 
skap: DIE REGERING KEUR JULLE GE- 
DRAG GEHEEL EN AL AF . . .JULLE WORD 
GELAS OM DIE LAND ONMIDDELLIK TE 
VERLAAT. Jameson en sy personeel het be- 
raadslaag oor wat hulle te doen staan. Was dit 




een van die gevalle waarvan Rhodes gepraat het 
toe hy gese het dat die regte ding was om bevele 
te verontagsaam of waar hulle 'eers moes vat en 
dan moes vra'? Hulle het besluit dat dit die geval 
was. 

Hierdie vertragings het beteken dat daar 
skaars tyd was om die kos te eet wat dr. Wolff 
voorsien het. Daar was beslis nie tyd om die 
reserwe perde bymekaar te bring nie. Die 
meeste van hulle was buitendien karperde en 
nie ryperde nie. Op Nuwejaarsdag, toe die In- 
vallers hul eerste werklike teenkanting gekry 
het, het honger en uitputting baie ernstiger 
gevare as die Boere ingehou. 



In een stadium het 'n groep ruiters uit Johannesburg vertrek om by 
Jameson aan te sluit, maar hulle is haastig deur die Reform Commit- 
tee teruggeroep. 




Die Boereteenstanders het bestaan uit kommando's sonder uniforms of formele driloefeninge, maar hulle was skerpskutters wat dodelik akkuraat 
kon skiet. 

DIE OORGAWE 



Die Boere se taktiek was om 'n geveg te vermy 
a? ]#/??&&/? •se<?fdd>?//?g -u/ttepvedet/r roortda- 
rend van ver af op hulle te skiet. Dit was gedeel- 
telik omdat hulle nie die artillerie gehad het om 
Jameson se meksimkanonne te weerstaan nie 
en gedeeltelik omdat hulle hul hoof mag in re- 
serwe wou hou om 'n aanval op die magasyn in 
Pretoria af te weer. 

As gevolg hiervan kon Jameson Transvaal 
diep binnedring voordat hy enige noemens- 
waardige teenstand ondervind het. Op 30 De- 
sember, nadat Jameson 'n daglank gery het, het 
die samesweerders in Johannesburg die aaklige 
nuus verneem: DIE VEEARTS HET NA 
JOHANNESBURG VERTREK MET BAIE 
GOEIE PERDEVLEIS EN VERWED SEWE- 
HONDERD OP HOMSELF. Die telegram is op 
die tafel neergegooi met die woorde: 'Dit is alles 
verby, kerels. Hy het ten spyte van alles begin.' 

Wat het die samesweerders te doen gestaan? 
Moes hulle die risiko loop om 'n revolusie van 
stapel te stuur? Moes hulle waak teen 'n aanval 
van Kruger se kommando's? Moes hulle met 
Kruger probeer onderhandel voor hulle weet of 
Jameson geslaag of misluk het? Sonder 'n sterk 
leier onder hulle het hulle tussen drie moontlik- 
hede geweifel. In een stadium het 'n vrywilli- 
gerskorps met die naam 'Bettington's horse' uit- 
gery om die 'Veearts' te help maar hulle is 'n paar 
uur later teruggeroep. Vrywilligers het wag ge- 
staan teen die verwagte aanval, maar in plaas 
daarvan het Kruger die Republikeinse Polisie uit 
die dorp onttrek. Toe die Hoe Kommissaris die 
Inval veroordeel, was die saak vir die meeste 
Hervormers opgelos - hulle sou met Kruger 
onderhandel eerder as teen horn veg. 

Die telegramme wat Jameson van hulle ont- 
vang het, het getoon hoe min hulle daartoe in 
staat was om tot 'n besluit te kom. Die eerste een 
het horn laat weet dat sy beste roete deur Kru- 
gersdorp is. Die tweede het gelui: ONS SAL 
BAIE BLY WEES OM JULLE TE SIEN. ONS 
IS NIE IN BEHEER VAN DIE DORP NIE. 
ONS SAL MANNE STUUR OM JULLE TE 
ONTMOET. Die derde het gelui: INGESTEM 
TOT 'N SKIETSTILSTAND VAN 24 UUR. 
Jameson het die boodskappers teruggestuur 
met 'n brief wat lui: 'Ons hoop om Johannes- 
burg vanaand te bereik . . . ons sal natuurlik bly 
wees as 200 man ons by Krugersdorp ontmoet.' 
Daar het mev. Varley, van die Varley Hotel, 



hulle 00k met 'n ontbyt vir 600 man ingc 
Jameson is inderdaad by Krugersdorp 

moet, nie deur sy bondgenote nie, maar den r 1 1 
jffoeretommandb in h vo/maafcte vercfecu- 
gingsposisie. Die beroemde meksims het vir 'n 
uur gebulder, maar nie 'n enkele Boer is ge- 
dood nie. Hy het die rif toe probeer stormloop, 
maar het in die poging 60 ongevalle gely. Dit 
was duidelik dat wat dr. Wolff 00k al gese het, 
hulle suid van Krugersdorp sou moes gaan om 
Johannesburg te bereik. 

'n Gids wat uit die niet uit verskyn het, het 
aangebied om hulle 'n regstreekse roete om 
Krugersdorp te wys. Die volgende oggend was 
hy skoonveld nadat hy hulle reguit na die wag- 
tende arms van kommandant Cronje gelei het: 
daar word gemeen dat hy 'n Boerespioen moes 
gewees het. Op 2 Januarie het die Invallers 
hulle by 'n plek met die naam Doornkop, onge- 
veer 20 kilometer wes van Johannesburg be- 
vind. Hulle was toe al 86 uur aan die opmars, 
met byna geen ruskans nie. Dit was al 'n dag 
sedert hulle laas kos gehad het. Die vooraf- 
gaande 1 7 uur lank het hulle deurgeloop onder 
die akkurate geweervuur van Boereskutters. 
Nogtans het hulle nie maar somaar oorgegee 
nie. Uit die skuiling van 'n verlate plaashuis het 
hulle die kranse bo hulle bestook totdat die 
meksims as gevolg van oorverhitting vasgeslaan 
het. Die Transvaalse Artillerie het uiteindelik 
tot die stryd toegetree en ernstige skade begin 
aanrig. Daar was niks anders te doen as om die 
wit vlag te hys nie. Kommandant Cronje het 
nader gery om hulle in hegtenis te neem. 'Dr. 
Jameson', het hy gese, 'dit is vir my 'n eer om u 
te ontmoet.' Jameson wat 'soos 'n riet gebewe 
het', kon niks anders se nie as: 'Ek aanvaar jou 
voorwaardes.' Teen die aand was hulle almal, 
behalwe die 17 gesneuweldes, 55 gewondes en 
35 wat op pad weggeraak het, in die Pretoriase 
Tronk. Toestande in die tronk, waar die Inval- 
lers en die Hervormers vir die eerste keer ont- 
moet het, was ouderwets eerder as onmenslik. 
Die selle was smerig en sonder lug en vol onge- 
diertes. Die gevangenes moes op die vloer slaap 
en het hulle in die binneplaas gewas met 'n 
straaltjie water wat in 'n oop geut afgeloop het. 
Al 250 gevangenes moes klaarkom met 3 toi- 
lette en 6 emmers wat net elke vier dae leegge- 
maak is. In die middel van Januarie was die 
temperatuur in Pretoria dikwels 40 in die ska- 
duwee. Die bewaarder, Du Plessis, is deur party 
mense beskryf as ' 'n brutale en onmenslike elr 

Generaal Cronje het by Doomfontein vir die tweede maal die oorgawe 
van 'n Britse Mag aanvaar. Die eerste geleentheid was in 1 880 by 
Potchefstroom. 

lendeling' met ' 'n wilde baard, bloedbelope oe 
en 'n swaar stem' hoewel ander 'sonder wrywing 
me; horn klaargekom het'. 

In die boodskappe wat die Hervormers kon 
uitsmokkel, het hulle egter erken dat alles goed 
gaan. Hul vrouens het hulle besoek met hoen- 
ders wat in hul rokke versteek is. Die skrywer, 
Mark Twain, wat toegelaat is om die Ameri- 
kaanse gevangenes te besoek, het dit "n rus- 
kuur vir moee sakemanne' genoem. 




Die moee teleurslelling van die invallers is baie duideliker in hierdie 
toneel met die opskrif Na die Oorgawe. 

Die Britse ge'illustreerde koerante het Jameson se laaste weerstands- 
poging 'n heroi'ese kleur gegee wat dit in werklikheid nie gehad het nie. 

REAKSIEOPDIE 
NUUS 



Die kwellende besluit waarvoor die Uitlanders 
te staan gekom het toe hulle verneem dat Jame- 
son weggespring het, is op pp. 10-1 1 beskryf. 
Daar was 'n aantal ander mense wat hulle voor 
'n soortgelyke dilemma bevind het. Die persoon 
wat die nouste daardeur geraak is, was Cecil 
Rhodes. Ons het gesien hoe hy Saterdagnag 28 
Desember bed toe is met die oortuiging dat die 
Inval afgestel is. 'Jameson is 'n goeie kerel' het 
hy vir die Imperiale Sekretaris gese. 'Hy sal 
jarelank daar stilsit indien nodig.' Teen 12 uur 
Sondagmiddag het hy geweet hoe verkeerd hy 
gehad het. Teen Sondagaand het hy geweet dat 
alle pogings om met Jameson in aanraking te 
kom, misluk het, en dat Jameson waarskynlik 
reeds die grens oorgesteek het. Hy het die nuus 
bekend gemaak aan die Imperiale Sekretaris 
wat van die begin af van die plan geweet het. 
'Jameson het sy eie kop gevolg en Transvaal toe 
gegaan. Hy het my gerui'neer. Ek moet bedank.' 

As Eerste Minister van 'n selfregerende kolo- 
nie was dit vir Rhodes natuurlik heeltemal on- 
behoorlik om 'n inval te beplan teen 'n staat met 
wie hy nie in 'n oorlog gewikkel was nie. Wat 
00k gerui'neer was, was sy hoop om Engelsspre- 
kende en Hollandssprekende Suid-Afrikaners 
te verenig in die Unie wat hy vuriglik begeer 
het. Omdat Jameson ingegaan het sonder om te 
wag op bevele en sonder die verskoning om n 
opstand te hulp te snel, kon Rhodes egter tus- 
sen twee moontlikhede kies. Hy kon horn of 
onmiddellik en in die openbaar van Jameson 
distansieer of hy kon daarop reken dat Jameson 
moontlik kon slaag en die Inval sy voile steun 
toese. 

Om horn van Jameson te distansieer, sou dis- 
lojaal wees, en as die Inval sou slaag, moontlik 
onverstandig. Soos Rhodes vir een van sy eie 
kabinetsministers wat nie die nuus kon glo nie, 
gese het: 'Ja, ja, dit is waar. Ou Jameson het al 
my planne omvergegooi . . . Twintig jaar was 
ons vriende en nou gaan hy in en ruineer hy 
my.' 'Maar daar is nog tyd om horn te veroor- 
deel,' het Jan Hofmeyr teengestribbel, waarop 
Rhodes geantwoord het: 'Jameson is tog so 'n 
ou vriend. Ek kan dit natuurlik nie doen nie.' 
Hy het egter nog nie die hoop laat vaar dat 

Jameson moontlik sou slaag nie. Uit die berigte 
wat Kaapstad bereik het, het enigiets nog 
moontlik gelyk. Rhodes se agent het uit Pretoria 
getelegrafeer: SWAAR GEVEGTE NET 
BUITE DIE DORP. JAMESON DRING STA- 
DIG MAAR SEKER DEUR. 

Op 30 Desember het Rhodes aan Londen 
getelegrafeer: VANDAG IS DIE CRUX. EK 
SAL WEN EN SUID-AFRIKA SAL AAN 
ENGELAND BEHOORT. Teen 2 Januarie het 
die nuus geen twyfel gelaat nie. Rhodes het sy 
bedanking aan sy kabinet voorgele. Na lang 
beraadslagings het hulle besluit om dit te aan- 
vaar. Dit was die einde van die magtigste poli- 
tieke loopbaan op die Vasteland. 

Iemand anders wat onmiddellik moes besluit 
hoe hy op Jameson se optrede sou reageer, was 
die Britse Hoe Kommissaris, sir Hercules Ro- 
binson. Dit lyk seker dat hy oor die plan ingelig 
is, maar amptelik was hy veronderstel om nie 
daarvan te geweet het nie. Toe die Imperiale 
Sekretaris op 'n keer oor Johannesburg begin 
praat, het hy horn in die rede geval met die 
vvoorde: 'Hoe minder ek met daardie ver- 
vloekte sameswerings te doen het . . . hoe beter. 
Ek weet niks daarvan nie.' Sy eerste vraag toe hy 
die nuus hoor, was: 'Liewe hemel, het hy tog nie 
sonder 'n opstand gegaan nie?' As hy dit ge- 
doen het, was dit loutere rowery en was dit sir 
Hercules se plig om horn terug te roep. Hy het 
toe die telegram gestuur wat Jameson twee uur 
lank naby Doornkop vertraag het. Dit is gevolg 
deur nog een wat alle Britse onderdane beveel 
om hulle van enige steun aan dr. Jameson te 
weerhou. Soos Rhodes gekla het: 'Dit het van 
Jameson 'n voelvryverklaarde gemaak.' 

Die ander persoon wat moes besluit hoe hy op 
die nuus van Jameson se Inval sou reageer, was 
die Britse Minister van Kolonies, Joseph 
Chamberlain. Die mening word vandag alge- 
meen gehuldig dat hy, soos sir Hercules nie- 
amptelik van die plan geweet het, maar nie amp- 
telik nie. Dit sou vanselfsprekend 'n baie ern- 
stige aanklag wees as daar bewys kon word dat 
'n lid van die Britse regering saamgesweer het 
om 'n goedgesinde staat omver te werp. Dus 
moes hy dit onmiddellik duidelik stel dat hy die 
Inval baie sterk afkeur. Hy het onmiddellik aan 
sir Hercules getelegrafeer om Jameson terug te 
roep: 'Dit is 'n daad van oorlog ... As daar 
anargie in Johannesburg was, was daar moont- 
lik 'n effense verskoning . . .' Die volgende drie 
dae lank het hy voortgegaan om die Inval te 





Sir Hercules Robinson is vir sy werk in Suid-Afrika met die titel Baron 
Rosmead beloon. 

verpordeel. Deur dit te doen, was hy vir 'n paar 
dae die mees ongewilde man in Engeland ter- 
wyl Jameson oornag 'n volksheld geword het. 
Die Times het die brief gepubliseerwat Jameson 
van die Reform Committee ontvang het, en die 
Hofdigter het 'n gedig geskryf met die titel 'Ja- 

Onder die vyf Hervormers wat ter dood veroordeel is, was daar 'n Amerikaanse myningenieur, John Hays Hammond, wat hier gesien word waar hy 
horn aan die Transvaalse polisie oorgee. 



Op 38-jarige ouderdom het Joseph Chamberlain al genoeg geld uit sy 
tabriek in Birmingham gemaak om die res van sy lewe aan die politiek 
te wy. 

meson's Ride', wat die houding van sy landge- 
note opgesom het. 

As Jameson geslaag het, sou Chamberlain 
gerui'neer gewees het: Jameson se mislukking 
het egter eintlik Chamberlain se aansien ver- 
hoog. 

VERHORE EN 
VONNISSE 



In die oorspronklike planne vir die Inval, wat 
op pp. 4-5 beskryf is, was die Hoe Kommissaris 
veronderstel om na Johannesburg te vertrek 
sodra hy die nuus van die revolusie aan die 
Rand hoor om 'vrede' tussen Kruger en die 
Uitlanders te maak. Daar is verwag dat met 
Jameson en sy troepe op die punt om die stad 
binne te gaan, Kruger paniekerig sou raak en 
aan baie gunstige voorwaardes sou toegee. 

Die nuus wat sir Hercules egter ontvang het, 
was natuurlik nie van 'n revolusie nie, maar 'n 
Inval. Rhodes was nog van mening dat as die 
Hoe Kommissaris onverwyld Johannesburg toe 
gaan, hy Kruger moontlik sou kon dwing om 
toegewings te maak. Sir Hercules het dus sy 
agent in Pretoria opdrag gegee om Kruger te 
vra of hy wou he dat hy kom om 'n vreedsame 
skikking uit te werk. Op 1 Januarie het Kruger 
dit aanvaar: Jameson was nog wes van Kru- 
gersdorp, daar was gerugte dat die Uitlanders 
oor 20 000 gewere beskik en 1 000 Rhodesiese 
ruiters was volgens berig in Bulawayo aan die 
monster. 

Voor sir Hercules in die trein geklim het, het 
die nuus van Jameson se oorgawe Kaapstad 
egter al bereik. In plaas daarvan dat hy dus op 
Kruger druk uitoefen om toegewings aan die 
Uitlanders te maak, of om by 'n Suid- 
Afrikaanse federasie aan te sluit, sou hy vir 
Jameson en Johannesburg gaan pleit. Die reis 
het horn so uitgeput dat hy met Kruger en sy 
Uitvoerende Raad moes praat terwyl hy op 'n 
bank uitgestrek gele het. 

Voor Robinson se aankoms het Kruger reeds 
besluit om Jameson en die invallers aan die 
Britse regering te oorhandig sodat hulle gestraf 
kon word. Selfs as Brittanje hulle vrylaat, sou hy 
vir die wereld as die beskermer van misdadigers 
voorkom. 

Kruger het geweier om die lot van die Johan- 
nesburgse Reform Committee te bespreek tot- 
dat al 20 000 gewere waarmee hulle gespog het, 
oorhandig is. Daar was gespanne oomblikke toe 
net 3 000 oorhandig is (wat al was wat hulle 
gehad het). Uiteindelik is al 64 lede van die 
komitee in Pretoria verhoor. 



'n Regter met die naam Gregorowski is spesi- 
aal van die Oranje-Vrystaat laat kom om die 
verhoor waar te neem. Daar was oral gerugte 
dat hy gekom het omdat hy nie kon wag om met 
die Hervormers af te reken nie, en dat hy by sy 
aankoms in Pretoria heel eerste 'n swart mus by 
'n ander regter geleen het. 'n Boerekomman- 
dant het een van die galge Pretoria toe gebring 
waaraan die Britse owerhede Boererebelle in 
1815 by Slagtersnek opgehang het. Hoewel hy 
gese het dat dit 'n skenking aan die Nasionale 
Museum was , het baie mense geglo dat 'n lynch 
beplan word. 

Na 'n dag se verhoor het regter Gregorowski 
sy geleende mus opgesit en die vyf manne wat 
die nou beroemde brief van uitnodiging aan dr. 
Jameson geteken het, tot die doodstraf gevon- 
nis. Die ander Hervormers is tot gevangenis- 
straf van twee jaar en boetes van £2 000 elk 
gevonnis. 'Kruger sal dit darem seker nie waag 
om soiets te doen nie?' het Rhodes oor die 
doodvonnisse gesnak. Kruger sou inderdaad 
nie: na 24 uur het hy die vonnisse tot lewens- 
lange gevangenisstraf gewysig. Petisies het nou 
namens die gevangenes begin instroom: een 
van hulle het in die tronk selfmoord gepleeg: 
Barney Barnato het gedreig om Transvaal van 
£200 000 per maand te ontneem deur sy myne 
te sluit. Kruger het die vonnisse weer eens ver- 
minder. Hy het aangebied om hulle teen beta- 
ling van £25 000 elk, en 'n belofte om vir 15 jaar 
nie aan die politiek deel te neem nie, vry te laat. 
Rhodes het hul boetes betaal en almal behalwe 
sy broer, kolonel Frank Rhodes, het beloof om 
nie tot die politiek toe te tree nie. Kolonel Rho- 
des is daardie aand nog oor die grens geleide 
gedoen. 

Jameson en sy troepe moes ses maande lank 
wag voordat hulle verhoor is. Terwyl die ver- 
hoor plaasgevind het, was die koerante vol van 
'n Matabelie-rebellie in Rhodesie. Een van die 
koerante het die publiek se mening juis weer- 
gegee toe hy verklaar het: 'Dr. Jim moes daar 
gewees het om die orde en wet te herstel in plaas 
daarvan dat hy horn dood verveel in die Hollo- 
waygevangenis.' Soos Kruger egter tereg gesien 
het, kon die Britse regering dit nie bekostig om 
dit te laat lyk asof hy misdadigers beskerm nie. 
Dus moes Jameson en sy offisiere gevonnis 
word tot tydperke wat van vyf tot vyftien 
maande gewissel het. Die gevolg van die ver- 
hoor was dat Jameson nog meer gewild as ooit 
tevore was. 

Die Invallers was nie te ougemaklik in die 
gevangenis nie. Hulle hei nie gevangenisdvag 
gedra nie, hulle kon hul selle meubileer soos 
hulle won, en kon selfs hul eie maaltye bestel. 
Jameson het egter emstig siek geword. In No- 
vember is 'n operasie vir galstene op horn uitge- 
voer. In Desember het lord Grey slegte nuns 
aan Rhodes oorgedra: 'Wees bereid op 'n aak- 
lige slag.' Sy huis, (iroote Schnur, het afge- 
brand. Verligting het op Rhodes se gesig ge- 
staan, 'As dr. Jim gesterf het. sou ek nooil daar- 
oor gekoin hei nit." Na vier inaande is [amrson 
vrygelaat. Die Inval was iets waaroor hy nooil 
vveer gepraat het nie. 



Krugerse eie gewildheid het as gevolg van die Inval geweldtg toege- 
neem aangesien dil skynbaar bewys het dal die agterdogtige bouding 
wat hy nog altyd leenoor die Engelse ingeneem het geregverdig was. 
In die verkiesing van 1 898 het hy die grootste meerderheid van enige 
van sy vier verkiesingsveldtogte behaal. Sy hoofteenstander was 
generaal Jouberl (hieronder) van wie daar gemeen is dal hy n meer 
uilwaartse be laid voorgestaan het. 





1 



Tronktoestande in Pretoria was maar primitief. maar dr, Jameson is 
gou na meer gerieflike kwartiere in die Hollowaytronk in Londen 
oorgeplaas. 

DIE KOMITEE VAN 
ONDERSOEK 



Na die Hervormers in Pretoria en die Invallers 
in Londen verhoor is, moes die belangrikste 
ondersoek na die Inval nog gedoen word. Dit 
was om uit te vind of die Britse regering 'n 
aandeel aan die Inval gehad het of nie. Indien 
wel, was die skuldige die Minister van Kolonies, 
Joseph Chamberlain. As daar bewys kon word 
dat hy gehelp het om die Inval te beplan, of selfs 
daarvan geweet het, sou dit 'n ernstige slag vir 
Engeland se aansien wees. Dit sou beslis 'n na- 
sionale skande wees. Een van Chamberlain se 
vyande het met blydskap voorspel: 'As dit nie 
die Britse Ryk vernietig nie, sal niks dit doen 
nie.' Die gevolge sou trouens so ernstig wees dat 
die Britse regering nie 'n skuldigbevinding kon 
toelaat nie. As hulle aan die ander kant sou 
weier om 'n Ondersoek te hou, sou dit lyk asof 
hulle iets het om weg te steek. 'n Komitee van 
Ondersoek moes dus aangestel word, maar die 
meeste mense het geglo dat hy meer daarop uit 
was om toe te smeer as om die waarheid bloot te 
le. 

Een merkwaardige kenmerk van die Komitee 
was dat Joseph Chamberlain self lid daarvan 
was. Wanneer sleutelgetuies dus gevra is of 
hulle inligting aan Chamberlain oorgedra het, 
kon hy sake onderbreek met die woorde: 'Ek is 
hier om verantwoording te doen vir my aan- 
deel.' Die ander lede was min of meer gelyk 
verdeel tussen lede van die regerende party en 
lede van die opposisie. Die lede van die opposi- 
sie moes kies tussen hul begeerte om die rege- 
ring omver te werp en hul vrees om die hele 
volk in die skande te laat kom. 

Die Komitee het sy Ondersoek in Februarie 
1897 begin en sy verslag in Julie, agtienmaande 
na die Inval, gepubliseer toe die meeste mense 
al dood verveeld was met die hele gedoente. 
Gewoonlik besluit die hof watter reels die ge- 
tuies moet volg, maar in hierdie geval het die 
getuies besluit watter reels die hof moet volg. 'n 
Paar voorbeelde sal aantoon hoe die Komitee 
toegelaat het dat hy op 'n dwaalspoor gebring 
word. 

Die eerste en belangrikste getuie was Cecil 
Rhodes. Hy het reeds erken dat hy die meester- 



brein agter die Inval was, en as enigiemand met 
Chamberlain in aanraking was, sou dit hy ge- 
wees het. Toe Rhodes gevra is of hy vir die Hoe 
Kommissaris gese het waarom hy troepe op die 
Transvaalse grens geplaas het, het hy geant- 
woord: 'Ek meen u moet die antwoord van die 
Hoe Kommissaris kry.' Toe hy gevra is om 'n 
geheimsinnige telegram van die Times te ver- 
duidelik wat daarop aandring dat die opstand 
nieuitgestel moet word nie, hethy geantwoord: 
'Dit is een van daardie gevalle waarby ander 
mense betrokke is, nie waar nie?' Hierna het 
alle getuies geweier om vrae te beantwoord 
waarby derde partye betrokke was. 

Rhodes het 00k die voorbeeld vir ander ge- 
tuies gestel deur te beweer dat hy niks geweet 
het van dinge wat hy nie persoonlik gesien het 
nie. Toe daar vir horn gevra is of Jameson nie sy 
Inval op die vervalste brief gegrond het nie, het 
hy geantwoord: 'Ek weet nie: ek was nie by die 
Dokter nie'. Daarna is die vrae keer op kcer 
gedwarsboom deur die antwoord 'Ek was nie 
daar nie'. Op 'n keer toe nie een van hierdie 
metodes horn kon red nie, het Rhodes toe- 
stemming gevra om oor sy antwoord na te dink, 
as daar geen beswaar sou wees nie, en die Komi- 
tee het ewe gedwee aan sy versoek voldoen! 

Daar is gevind dat sekere uiters belangrike 
telegramme tussen Rhodes en sy agente in 
Londen gewissel is. Sou hy daarteen beswaar 
maak as die telegramme as getuienis voorgele 
word? 'Myns insiens was dit vertroulik' was sy 
antwoord, 'en moet dit nie voorgele word nie.' 
Weer eens is hy toegelaat om hul vrae te ont- 
wyk. Geen wonder dat humoriste dit 'n Komitee 
van Geen Ondersoek genoem het nie. 

Nadat Rhodes getuienis gelewer het, is hy 
toegelaat om onmiddellik Kaap toe te vertrek. 
Op baie vrae is dus nie geantwoord nie omdat 'n 
derde persoon (Rhodes) daarby betrokke was 
'wat nie daar was nie'. Nog 'n getuie, die Koloni- 
ale korrespondent van die Times, wat 00k inlig- 
ting kon voorsien wat vir Chamberlain skade 
kon berokken, is baie sagkens ondervra omdat 
sy 'n dame was. 

Tot niemand se verbasing nie was die bevin- 
dings van die Komitee dat Rhodes vir die hele 
saak verantwoordelik was (wat hy openlik erken 
het). Wat Chamberlain betref, het hulle besluit 
dat 'nog hy nog sy amptenare enige inligting 
ontvang het wat hulle van die sameswering 
bewus kon gemaak het nie.' Die Engelse eerge- 
voel is bevredig. 




Sir John Willoughby, militere leier van Jameson se troepemag, is deur die Komitee van Ondersoek toegelaat om te weier om party van die 
sleutelvrae wat aan horn gestel is, te beantwoord. 

Die hooffigure van die Komitee van Ondersoek was (sittende, van links na regs) sir Michael Hicks-Beach, sir William Harcourt, Joseph 
Chamberlain self, sir W. Hart-Dyke, en sir Henry Campbell-Bannerman, 'n latere eerste minister. 

DIEKEISERSE 
TELEGRAM 



Engeland was glad nie skaam om te hoor dat 
Britse troepe 'n private oorlog teen 'n ander 
staat gevoer het nie. Die Inval was inteendeel 
ontsaglik gewild. Al was dit heeltemal onwettig 
het almal gehoop dat dit sou slaag. Die nuus van 
Jameson se nederlaag het dit egter alles veran- 
der. 'n Mens kon die Inval op geen ander ma- 
nier beskou as dat dit *n skokkende flater, 'n 
verleentheid en 'n skande vir die heleiiasie was 
nie. 

Op 3 Januarie is Brittanje egter gedeeltelik 
van Jameson se flater gered deur 'n ander flater 
wat byna net so dwaas was. Dit was 'n telegram 
wat die Duitse keiser, Wilhelm II, aan president 
Kruger gestuur het en wat soos volg gelui het: 
MY OPREGTE GELUKWENSE DAT U 
SONDER OM 'N BEROEP OP GOEDGE- 
SINDE STATE TE DOEN DAARIN GE- 
SLAAG HET OM DIE ONAFHANKLIK- 
HEID VAN U LAND TE BESKERM TEEN 
AANVALLE VAN BUITE. Daar was twee 
punte wat die Britte baie aanstoot gegee het. 
Die een was dat Kruger hom, as hy wou, op 
'goedgesinde state' soos Duitsland kon beroep, 
en die ander was dat Transvaal 'n ten voile 
onafhanklike land was wat nog nooit deur die 
Britte erken is nie. 

Skielik" was dit onbelangrik of Jameson reg of 
verkeerd gedoen het. Wat van veel groter be- 
lang was, was of Brittanje Duitsland sou toelaat 
om met sy buitelandse beleid in te meng of dit te 
beoordeel. Die antwoord was nee. Die hele land 
het met 'n uitbarsting van patriotisme gere- 
ageer. Die koerante het selfs opskrifte gedruk 
wat gelui het dat Duitsland uitgewis moes word. 
Koningin Victoria het aan die Keiser 'n skerp 
brief geskryf waarin sy die volgende se: 'As jou 
ouma aan wie jy nog altyd soveel liefde betoon 
het, moet ek my teleurstelling uitspreek oor die 
telegram wat jy aan president Kruger gestuur 
het. Dit word as baie onvriendelik teenoor hier- 
die land beskou . . . Die optrede van dr. Jameson 
was natuurlik baie verkeerd . . . maar . . . ek 
meen dit sou beter gewees het om niks te gese 
het nie.' Hierop het die Keiser gedwee geant- 
uoord: 'Vir my is . . . rebelle teen die Koningin 
die verfoeilikste wesens ter wereld . . . Ek het in 
die bresse getree vir wet, orde en gehoorsaam- 



heid aan 'n koningin wat ek aanbid.' Soos Kru- 
ger oor die briewe aan die Duitse Konsul in 
Pretoria gese het: 'Die ou vrou het net genies 
toe hardloop julle weg.' 

Cecil Rhodes het die situasie mooi saamgevat 
toe hy die Keiser 'n paar jaar later besoek het. 'U 
sien, ek was 'n stout seun, en u het my probeer 
pakgee. Nou was my eie mense heeltemal ge- 
reed om my te slaan . . . maar onmiddellik toe u 
dit doen, het hulle gese: "Nee, as dit enigie- 
mand se besigheid is, is dit ons s'n." Die gevolg 
was dat u Majesteit baie ongewild geraak het by 
die Engelse, en ek het toe nooit slae gekry nie'. 
Ten spyte hiervan het Rhodes en die Keiser so 
goed klaargekom dat Rhodes in werklikheid 
reelings getref het om 'n paar Duitse Rhodes- 
beurshouers by sy testament te voeg. 

As gevolg van hierdie eienaardige episode 
het dit vir baie mense gelyk asof Brittanje nie 
die oortreder nie, maar die benadeelde party 
was. Hierdie indruk was so sterk dat Chamber- 
lain minder as 'n week na die Inval van mening 
was dat hy in werklikheid op Kruger kan begin 
druk uitoefen om toegewings aan die Uitlan- 
ders te doen. Hy het sir Hercules aangese om in 
sy gesprekke met Kruger ferm te wees. Hy het 
voorgestel dat troepe en skepe Kaap toe ge- 
stuur word om die Hoe Kommissaris se posisie 
te versterk. Sir Hercules, wat die lewens van die 
Hervormers vanuit die onwaardige posisie van 
'n siekbed wou red, het aan Chamberlain gete- 
legrafeer om hom met sy eie sake te bemoei. 

In Februarie het Chamberlain 'n plan vir die 
Munisipale hervorming van Johannesburg 
gepubliseer. Kruger het natuurlik sterk teen 
hierdie inmenging in Transvaal se binnelandse 
sake beswaar gemaak. Chamberlain het om ver- , 
skoning gevra, maar nog by Kruger daarop 
aangedring dat hy Londen besoek. In April het 
Chamberlain aan een van sy amptenare ge- 
skryf: 'Die herowering van Transvaal sal nie 
moeilik wees nie.' Hy het bygevoeg dat Kruger 
' 'n onnosele, vuil, geslepe en koppige man' is 
'wat geweet het hoe om sy eie sakke vol te stop.' 
In November het Robinson hom weer daarvan 
weerhou om die Britse troepe in Suid-Afrika te 
versterk, en in Januarie het hy daaraan gedink 
'om die saak tot 'n bevredigende einde te bring 
deur die myne te sluit'. Dit is duidelik dat die 
Inval vir die beleid van die Minister van Kolo- 
nies hoegenaamd geen terugslag was nie. Die 
Anglo-Boereoorlog van 1899 is moo'ntlik selfs 
deur die gebeure rondom die Inval verhaas. 

Keiser Wilhelm II word altyd in hierdie posisie voorgestel om die feit Koningin Victoria (hierbo) se oudste kind, Victoria, was keiser Wil- 

dat hy 'n gebreklike arm gehad het, te verbloem. helm se moeder. 

Die uitwerking van die Keiser se telegram was om van Jameson 'n held te maak, soos getoon word deur die ontvangs wat hy by sy terugkeer in 
Londen van die skares ontvang het. 

NA die inval 



Verhoudinge tussen Groot Brittanje en Trans- 
vaal het na 1 895 geleidelik versleg totdat hulle in 
1899 tot die uitbreek van die Anglo-Boere- 
oorlog gelei het. As gevolg van die oorlog is nie 
net Transvaal nie, maar 00k die Oranje-Vrystaat 
oorwin en is hulle deur die Britse Ryk geannek- 
seer. Uiteindelik het die Unie van Suid- 
Afrikaanse state onder die Britse vlag, waarvoor 
Rhodes horn beywer het,. tot stand gekom. 

Wat het van die hoolTigure in die verstom- 
mende verhaal van die Jameson-inval geword? 
Joseph Chamberlain het nie, soos baie van sy 
kollegas verwag het, eerste minister van Brit- 
tanje geword nie, hoewel een van sy seuns, Ne- 
ville, dit wel geword het en 'n ander een, Aus- 
ten, dit byna geword het. Selfs as mense 'Push- 
ful Joe'- met sy glinsterende oogglas en orgidee 
in die knoopsgat - genoeg vertrou het, sou sy 
gesondheid dit nie toegelaat het nie. Hy het in 
1 906 beroerte gehad en was die laaste agt jaar 
van sy lewe 'n hulpelose kreupele in 'n rystoel. 

Rhodes is bewys as glad nie die 'gerui'neerde 
man' soos hy homself beskryf het nie. Hoewel 
hy as Eerste Minister en as voorsitter van die 
British South Africa Company bedank het, het 
hy voortgegaan om Barkly-Wes in die Kaap- 
landse Parlement te verteenwoordig soos wat 
hy sedert 1880 gedoen het. In 1898 is hy, ten 
spyte van die feit dat die meerderheid kiesers in 
sy kiesafdeling Hollandssprekendes was, her- 
kies. 'n Nuwe party, die Progressiewe Party, is 
gestig wat nouer bande met die Britse Ryk 
voorgestaan het. Rhodes is genooi om die leier 
.^aarvan te word, maar hy het geweier omdat hy 
fvan mening was dat sy verbintenis met die Inval 
die party die steun van die Hollandse kiesers 
sou kos. 

Binne minder as 'n jaar is hy weer tot die 
direksie van die British South Africa Company 
verkies. Hy het die rykdom van die maatskappy 
in sy geliefde provinsie Rhodesie gered deur 
die Matabeliekapteins in die Matopoberge on- 
gewapen te ontmoet en hulle te oorreed om die 
guerrilla-oorlog te staak wat die jong kolonie 
van die manne en die geld ontneem het wat hy 
nie kon bekostig om te verloor nie. Rhodes het 
die beleg van Kimberley gedurende die 
Anglo-Boereoorlog met steeds verslegtende 
gesondheid meegemaak. Kort voor die einde 
van die oorlog het hy gesterf in die eenvoudige 
huisie wat hy in Muizenberg vir horn gekoop 



het. Hy is op eie versoek begrawe in 'n graf wat 
uit die rotse in die Matopoberge gekap is. Hy 
was nog nie vyftig jaar oud nie. 

Paul Kruger het voortgeleef om te sien hoe sy 
land by 'n oorlog betrokke raak en dit verloor. 
'Stry met die Engelse', het hy op 'n keer vir 
president Steyn van die Vrystaat gese. 'Betwis 
sake met hulle, onderhandel met hulle, maar 
moet nooit teen hulle veg nie.' Hy is Europa toe 
om te kyk watter wapens hy kon kry van die 
lande wat hul simpatie met die Boere so luid- 
keels verkondig het. Hy is oral afgewys. Die 
Duitse keiser wou horn nie eens in Duitsland 
toelaat nie- hy het sy les in 1896 geleer. Kruger 
het nie toegelaat dat hierdie teleurstellings sy 
ystere wil aftakel nie. 'Veg voort', het hy die 
Boere beveel toe hulle horn om raad telegra- 
feer. Maar die oormag teen horn was te groot. 
Die oorlog is verloor en die grootste Hollandse 
Afrikaner het in 'n huis langs die Geneve-meer 
in Switserland gesterf. 

Miskien het die merkwaardigste wending in 
sy lotgevalle die skuldige, dr. Jameson, te beurt 
geval. Die gevangene van November, 1896, het 
teen 1904 eerste minister van die Kaapkolonie 
geword. Intussen het hy aansoek gedoen om by 
die Progressiewe Party aan te sluit, maar is hy 
afgekeur omdat slegs sy naam "n belediging vir 
elke kolonis van Hollandse oorsprong' was; het 
hy horn in Ladysmith bevind toe dit deur die 
Boere beleer is; het hy 'n aanval van tifuskoors 
gedurende die beleg net-net oorleef; is hy gevra- 
om Kimberley in die Kaaplandse Parlement te 
verteenwoordig; is hy slegs twee jaar later ge- 
smeek om die leierskap van die party oor te 
neem wat horn drie jaar tevore verwerp het. As 
Premier van die Kaap het hy geglo dat dit sy plig 
was om horn te beywer vir die unie waarvan 
Rhodes gedroom het. Dit was Jameson se ma- 
nier van sake regstel. Hy was een van die lei- 
dende geeste ten grondslag van die Nasionale 
Konvensie wat die pad vir uniewording voorbe- 
rei het. Na uniewording het hy leier van die 
opposisie in die parlement geword. Koning 
George het horn in 1911 tot ridder geslaan. In 
1913 het hy Voorsitter van die B.S.A. Company 
geword. Hy het in 1917 gesterf en is heel gepas 
aan Rhodes se regterhand in die Matopoberge 
begrawe. Generaal Smuts, wie se afkeer van die 
Inval veroorsaak het dat hy Kaapland verlaat 
het om in die Transvaal te gaan woon, het sy 
spyt oor die dood van "n groot Suid- Afrikaner' 
getelegrafeer. 

Nege jaar na die Inval is dr. Jameson to< Eerste Minister van die Krugsr net in hierdie villa in Clarens, op die oewer van die Geneve- 
Kaapkolonie verities. nneer in Switserland, gesterf 



Cecil Rhodes net voor die einde van die Anglo-Boereoorlog in hierdie eenvoudige huisie in Muizenberg gesterf. 

TABEL van JAMESON-INVAL 



1880 Slag van Majuba 

1881 Transvaalse onafhanklikheid herstel 

•883 Kruger tot President van die Transvaal verkies 

!886 Witwatersrandse goudvelcle geproklameer 

l &9° Rhodes word eerste minister van Kaapkolonie 

•892 Uitlanders vorm 'National Union' 

1 &9S Chamberlain word sekretaris vir Kolonies in Britse kabinet 



18/10/1895 B.S.A. Co. ontvang stuk grond in Betsjoeanaland 0111 spoorweg op te bou 

19/1 1/1895 Jameson ontmoet Uitlanders om datum vir opstancl te bepaal 

20/1 1/1895 Lionel Phillips open gebou van Kamer van Mynwese met vyandige toe- 

spraak 

30/1 1/1895 Jameson se hooftaakmag neem posisie in by Pitsani 

7/12/1895 Jameson gese dat opstand as gevolg van wedrenne uitgestel is 

23/12/1895 Jameson gese dat opstand 28/12/1895 sal plaasvind 

25/12/1895 Uitlanders verskil oor vlag: Leonard gestuur om Rhodes te spreek 

26/ 1 2/ 1 895 Jameson uitdruklik deur Johannesburg en Kaapstad verbied om te begin 

27/12/1895 'Prospekteerders' Irene toe gestuur om bevele af te wag vir aanval op 

magasyn 

28/12/1895 Jameson verklaar plan om 29/12/1895 te vertrek 

29/12/1895 1 i,oo vni. Nuus van Jameson se besluit om te vertrek in Kaapstad bekend 

29/12/1895 1.00 urn. Telegraafdrade gesluit vir Sonclagmiddag 

29/12/1895 4.30 11111. Holden en Heany kom in Pitsani aan om Jameson te keer 

29/12/1895 9.30 11111. Jameson steek Transvaalse grens oor 

30/i 2/1895 5-°° vm - Afdelings van Pitsani en Mafeking ontmoet by Malmani 

30/12/1895 g.oo vm. Pretoria hoor van Jameson se inval 

30/12/1895 1.00 11111. Kaapstad hoor van Jameson se inval 

30/12/1895 4.30 nm. Johannesburg hoor van Jameson se inval via Kaapstad 

30/12/1895 6.00 nm. Londen hoor van Jameson se inval via Kaapstad 

31/12/1895 6.00 vm. Eerste bevele van Hoe Kommissaris om terug te draai, bereik Jameson 

31/12/1895 g.oo 11111. Jameson vertraag deur eerste skermutseling by Doornpoort 

1/ 1/1896 9.00 vm. Tweede bevel van Hoe Kommissaris om terug te draai, bereik Jameson 

1/ i/i8g6 1.00 nm. Kruger aanvaar Hoe Kommissaris se aanbod om te bemiddel 

1/ 1/1896 2.00 nm. Eerste boodskappe van Johannesburg bereik Jameson 

1/ 1/1896 4.0011m. Onvermoe om Krugersdorp te bestorm, dwing invallers suid 

2/ 1/1896 g.oo vm. Invallers gee oor by Doornkop 

2/ i/i8g6 6.30 11111. Hoe Kommissaris verlaat Kaapstad om met Kruger te onderhandel 

3/ i/i8g6 2.00 vm. Invallers in Pretoriase tronk opgesluit 

3/ 1/1 8g6 Keiser se telegram wens Kruger gcluk 

28/ 4/i8g6 Hervormers na verhoor gevonnis 

1 1/ 6/i8g6 Laaste hervormers nit tronk vrygelaat 

29/ 7/i8g6 Jameson en invallers tot gevangenisstraf gevonnis 

4/12/1896 Jameson uit tronk losgelaat 

16/ 2/1897 Komit.ee van Ondersoek begin 

13/ 7/1897 Komitee publiseer sy bevinclings 

11/10/1899 ,. Anglo-Boereoorlog breek uit 

Betsjoeanaland 



Rhodesie 



.-* 



Transvaalse Republiek 



»»•►- Roete van Jameson se inval 

«^^^» Grond aan B.S.A.Co. gegee 

om spoorlyn te verleng 
IllMlll i Kimberley-Mafeking spoorlyn 



QJ Wolff se voorrade 



Pitsani ' 



Kaap- 
kolonie 



^^ OZeerust 

\_Malmani ORustenburg _ 

\ *^QL<X> PRETORIA 

DoornpoortO ^■■^^ffl 

% OKrugersdorp 

Doornkop\ JOHANNESBURG 

Oranje-Vrystaat 



ANDER TITELS IN HIERDIE REEKS 

GO 

o 

DIE ZOELOELANDSE VELDTOG 

GRENS VAN WOELINGE 

DIE HUGENOTE 

JAN SMUTS 

LORD CHARLES SOMERSET 



24 



a> 



■MM 



mmmmmmm 




